Lotty Rosenfeld

Carlota Eugenia Rosenfeld Villarreal, artista gisa Lotty Rosenfeld izenez ezaguna (Santiago, 1943ko ekainaren 20a - ibidem, 2020ko uztailaren 24a), artista neobanguardista izan zen, Txileko Escena de Avanzada izeneko taldeari atxikia. Taldea 1973ko irailaren 11ko estatu-kolpearen ondoren sortu zen, eta bertan artista bisualek eta idazleek parte hartu zuten, diktadura zibiko-militar betean, beren ekoizpen artistikoa «hizkuntza transgresorea, performatikoa eta diziplina anitzekoa» erabiliz garatu zutenak.

Horrez gain, arte bisualekin, musikarekin eta literaturarekin lotutako Fluxus mugimendu artistikoan parte hartu zuen, eta Corporación Chilena de Vídeo y Artes Electrónicas (Txileko Bideo eta Arte Elektronikoen Korporazioa) taldearen sortzaileetako bat izan zen. Bere lanetan erabilitako materialen artean, ohikoak izaten ziren hondakinak.

 Biografia 
Lotty Rosenfeld-en aita Ernesto Rosenfeld zen, 1935ean Alemaniatik Txilera heldutako etorkina, eta ama Arsenia Villarreal. Senar-emazteek hiru seme-alaba izan zituzten: Rodolfo, Lotty eta Patricia.

Arte plastikoak ikasi zituen Txileko Unibertsitatean. Bertan, Florencia de Amesti grabatzaile eta katedraduna, Eduardo Vilches Prieto xilografoa eta Kurt Herdan margolaria izan zituen irakasle, beste batzuen artean.

2001ean, Altazor Saria jaso zuen, Grabatua eta Marrazketa kategorian, 2000ko Grabados Chilenos del Mercosur (Mercosurreko Txileko Grabatuak) erakusketa kolektiboan aurkeztutako lanagatik. 2003an, berriz ere irabazi zuen Altazor saria, oraingoan Instalazioa eta Bideoartea kategorian, Moción de Orden (Agindu-mozioa) bideo anitzeko proiekzioagatik. 2007an, Arte Bisualen Egun Nazionala zela eta, Txileko Kulturaren eta Arteen Kontseilu Nazionalak bere lanaren omenez ekitaldia egin zuen.

Bere ibilbidean erakusketa indibidual eta kolektibo askotan parte hartu zuen Txilen, Latinoamerikan, Ameriketako Estatu Batuetan, Asian eta Europan. Ondokoetan, besteak beste:

 Caliko (Kolonbia) III. Arte Grafikoen Biurtekoan (1975)
 San Juan-eko (Puerto Rico) II. Grabatu Biurtekoan (1976)
 Turkiako V. International Istambul Biennial-ean (1997)
 Shanghaiko (Txina) V. Biurtekoan (2004)
 Erromako (Italia) Frammenti d'Arte Contemporanea erakustaldiak Palazzo Valentini jauregian (1988)
 Madrileko (Espainia) Sofia Erregina Museoan Cartografías del Deseo erakusketa (2000) 
 Kassel-eko (Alemania) Documenta 12 (2007)
 Santiagoko (Txile) Chile Años 70 y 80 Memoria y Experimentalidad erakusketa Arte Garaikidearen Museoan (2011-2012) 
 Espainiako Arte Kartografiaren Museoan (Espainia), Arte garaikideko Kartografian (2002) eta Estatu Kartografian (Espainia).
 Veneziako (Italia) 56. Biurtekoan, Txileko ordezkari Paz Errázuriz argazkilariarekin batera, Poéticas de la disidencia erakusketarekin (2015)

 Filmografia 
Ondorengo lanek osatzen dute bere filmografia:
UrteaIzenburuaRolaOharrakErref.1979Una milla de cruces sobre el pavimentoZuzendariaEsperimentala1981Traspaso cordilleranoZuzendariaEsperimentala1982Bolsa de comercio de SantiagoZuzendariaEsperimentala1982Una herida americanaZuzendariaEsperimentala1983Proposición para (entre) cruzar espacios límitesZuzendariaEsperimentala1985Estación de rastreo NASA en ChileZuzendariaEsperimentala1985Esta línea es mi armaZuzendariaEsperimentala1985El padre míoZuzendariaEsperimentala1985Paz para Sebastián AcevedoZuzendariaEsperimentala1985Ay de los vencidosZuzendariaEsperimentala1987– I +ZuzendariaEsperimentala1989CautivosZuzendariaEsperimentala1991Chile: Historia del Sufragio femenino (1889-1949)ZuzendariaFilm labur dokumentala1991Nicanor Parra 91Zuzendaria - GidoilariaFilm labur dokumentala1993Colectivo Acciones de Arte (CADA)ZuzendariaFilm labur dokumentala1993May DayZuzendariaEsperimentala1993SobreseimientoZuzendariaEsperimentala1996AltazorZuzendariaEsperimentala1997OperacionesZuzendariaEsperimentala1997By passZuzendariaEsperimentala1997Mujer, Política y Sociedad, 1950-73Zuzendaria - ProduktoreaFilm labur dokumentala1998El empeño latinoamericanoZuzendariaEsperimentala1999Roser Bru 1999Zuzendaria - ProduktoreaFilm labur dokumentala2001La guerra de AraucoZuzendariaEsperimentala2001Tajo abierto en la memoriaZuzendariaFilm labur dokumentala2001¿Quién viene con Nelson Torres?ZuzendariaEsperimentala2002Moción de ordenZuzendariaEsperimentala2006Cuenta RegresivaZuzendariaEsperimentala

 Esker onak 
Lotty Rosenfeld-ek ondorengo errekonozimenduak lortu zituen bere bizitzan zehar:

 1978 - Grabatuko Lehen Saria. Areto Nazionala, Arte Garaikidearen Museoa, Txileko Unibertsitatea, Santiago, Txile.
 1981 - Ohorezko sari nagusia. Balioen Lehiaketa Kolokatzaile Nazionala, Arte Ederren Museo Nazionala, Santiago, Txile.
 1981 - Interamerican Foundation eta Ford Fundazioaren Bidaia Beka.
 1982 - Epaimahaiaren Sari Berezia. First Tokyo International Video Biennal, Japonia.
 1993 - Andes Fundazioaren beka, Santiago, Txile.
 1995 - Arte Kritikoen Zirkuluaren Urteko Saria, Aipamen Grafikoa, Txile.
 2001 - Altazor Saria, Santiago, Txile.
 2001 - Ford Fundazioaren beka.
 2001 - Film labur Onenaren Paoa Sari Nazionala, Viña del Mar-eko Nazioarteko 13. Zinemaldia, Txile.
 2002 - Txileko Arte Kritikoen Zirkuluaren Saria.
 2003 - Altazor Saria, Instalazio eta Bideoarte Sailean, Aipamena, Santiago, Txile.
 2003 - Ford Fundazioaren beka.
 2007 - Lotty Rosenfeld-i omenaldia Ikusizko Arteen Egunean, Kulturaren eta Arteen Kontseilu Nazionala, Santiago, Txile.

 Erreferentziak 

 Kanpo estekak 

 Lotty Rosenfeld artista bisuala omentzeko bideoa, Txileko Kultura eta Arteen Kontseiluaren sari banaketaren harira. hipermedula.org (2011ko martxoa)
 Lotty Rosenfeld. Artistas Visuales Chilenos. Museo Nacional Bellas Artes.
 Metrópolis - Lotty Rosenfeld. YouTubeko lalululaTV kanala
 Fundación Lotty Rosenfeld
 Lotty Rosenfeld. Entrecruces de la memoria 1979-2020. Museo Nacional Bellas Artes.

Kategoria:Performancelariak
Kategoria:Txileko Unibertsitateko ikasleak
Kategoria:2020ko heriotzak
Kategoria:1943ko jaiotzak
Kategoria:Emakumea
Kategoria:Wikipedia:16 elementuko autoritate kontrola duten orriak
Kategoria:Emakume zinemagileak
Kategoria:Emakume artistak
Kategoria:Txileko emakumeak